Гэтая тэатралізаваная праграма расказвае пра заснавальніка Вялікага Княства Літоўскага, першага і апошняга караля Літвы — Міндоўга. Падчас экскурсіі Вы прасочыце ўвесь жыццёвы шлях караля Міндоўга, прымеце ўдзел у перагаворах Міндоўга з навагрудскім баярствам, паўдзельнічаеце ў каранаванні Міндоўга і станеце сведкамі яго забойства. У Міры ўбачыце знакаміты замак 16 ст. — помнік сусветнага значэння, Спаскую царкву-пахавальню, Траецкую царкву і Мікалаеўскі касцёл. У Навагрудку наведаеце рэшткі старажытнага замка, Фарны касцёл — месца хрышчэння Адама Міцкевіча, а на беразе возера Свіцязь Вас чакае невялікае вогненнае відовішча.